Vladas Mikalauskas (1942)

Vladas Mikalauskas (1942 m. birželio 13 d. Šiauliuose – 2011 m. spalio 21 d. Šiauliuose) – Lietuvos žurnalistas, redaktorius, fotografas.

 Biografija 
1961 m. baigė Šiaulių Juliaus Janonio vidurinę mokyklą. Vilniaus universitete baigė žurnalistiką.

1988–1990 m. Šiaulių statybos tresto savaitraščio „Statyba“ redaktorius. Atgimimo metais įsiliejo į Lietuvos Persitvarkymo Sąjūdį, LPS Šiaulių tarybos narys, 1989 m. Šiaulių sąjūdininkų laikraščio „Krivūlė“, savaitraščio „Savaitės krivūlė“ redaktorius. 1991–2007 m. UAB „Šiaulių kraštas“ leisto mėnraščio „Detektyvas“ redaktorius. Vėliau dienraščio „Šiaulių kraštas“ redaktorius. Rašė nuo sporto reportažų iki politinių komentarų ir feljetonų.

Lietuvos fotomenininkų sąjungos narys, keletą metų – sąjungos Šiaulių skyriaus atsakingasis sekretorius. Jo fotografijų ciklas „Žmonės ir kaukės“ buvo įvertintas prestižiniu fotomeno pasaulyje apdovanojimu – Tarptautinės meninės fotografijos asociacijos (FIAP) aukso medaliu.Vladas Mikalauskas: „Fotografija – maištas prieš nebūtį, kuri grasina užmarštimi“, 2012-06-29http://www.savb.lt/lt/krastieciams/biografinis-inynas-iauli-viesuomen1918-2005/2622-fotomenininkai-fotografai-film-krjai-#M 

 Šaltiniai 

Kategorija:Lietuvos žurnalistai
Kategorija:Lietuvos redaktoriai
Kategorija:Lietuvos fotografai